Un bărbat de 66 de ani din Vinerea a fost reținut de polițiștii din Cugir după ce și-a agresat soția. Pe numele lui a fost emis ordin de protecție provizoriu.
Potrivit IPJ Alba, la data de 6 mai 2024, în jurul orei 19:00, în urma unui apel prin 112, prin care o femeie a sesizat faptul că a fost agresată de soț, polițiștii din Cugir au intervenit la o locuință din localitatea Vinerea.
Din primele cercetări, a rezultat că, pe fondul consumului de băuturi alcoolice, un bărbat de 66 de ani și-ar fi agresat soția, în vârstă de 54 de ani, provocându-i leziuni la nivelul capului și la un braț.
Față de bărbat, a fost întocmit dosar penal, sub aspectul săvârșirii infracțiunii de violență în familie și a fost luată măsura reținerii, pentru 24 de ore, urmând să fie prezentat Parchetului de pe lângă Judecătoria Alba Iulia, pentru dispunerea măsurilor legale.
Totodată, pe numele lui a fost emis ordin de protecție provizoriu, pentru o perioadă de 5 zile.
Cercetările sunt continuate, pentru stabilirea tuturor împrejurărilor în care s-a produs acest incident.
Urmăriți Alba24.ro și pe Google News
Dacă ți-a plăcut articolul: